《听松轩》
明代·杨荣

雅志尚林壑，轩居绝尘嚣。乔松当前楹，柯条入云霄。

清风飒然当，流响何潇潇。初如振波涛，倏若锵钧韶。

泠泠拂几席，飘飘度山椒。凭阑试静听，迥觉形神超。

缅惟岁寒姿，节操长后凋。勖哉慎所持，永矣怀高标。

作者简介：（1371—1440）明福建建安人，字勉仁，初名子荣。建文二年进士。授编修。成祖即位，入文渊阁，令更名荣。多次从成祖北巡及出塞，凡宣诏出令，及旗志符验，必得荣奏乃发。累官文渊阁大学士。永乐二十二年之役，抵达兰纳穆尔河，不见敌，议进止，惟荣与金幼孜言宜班师。帝从之。中途，帝卒。荣与幼孜以去京师远，秘不发丧。仁宗即位，累进谨身殿大学士，工部尚书。宣德元年，汉王朱高煦反，荣首请帝亲征。加少傅。正统三年进少师。荣历事四朝，谋而能断。与杨士奇、杨溥同辅政，并称三杨。卒谥文敏。有《后北征记》、《文敏集》。